"Misiune umanitară a Forțelor Aeriene Române
Ministrul apărării naționale, Angel Tîlvăr, a dispus miercuri, 13 martie, executarea unei misiuni umanitare cu o aeronavă militară pentru transportul unui pacient minor în Italia", a transmis, miercuri, Ministerul Apărării Naționale (MApN) într-un comunicat.
Potrivit sursei citate, aeronava C27J Spartan, configurată pentru misiuni medicale, a decolat în jurul orei 11.00 de la Iași către Milano, având la bord o echipă medicală formată din specialiști ai Bazei 90 Transport Aerian și ai Spitalului Clinic de Urgență București.
Misiunea s-a efectuat ca urmare a solicitării secretarului de stat și șef al Departamentului pentru Situații de Urgență din Ministerul Afacerilor Interne, Raed Arafat, au mai transmis reprezentanții MApN.